Metrobeampte sterf ook in Durban-skietery | Maroela Media
Metrobeampte sterf ook in Durban-skietery
Die vuurwapen waarop beslag gelê is. Foto: Sibonelo Ngcobo/ANA
ŉ Metropolisiebeampte is een van die drie mense wat in Maandag se skietery in ŉ woonstelblok in Durban, KwaZulu-Natal, dood is.
Die beampte se rol in die skietery moet nog vasgestel word, het sr.supt. Parboo Sewpersad, woordvoerder van die Durban-metropolisie, gesê.
Dit is wel in dié stadium bekend dat die 39-jarige beampte verbonde was aan die metropolisie se Albert Park-stasie.
Sewpersad het ook bevestig dat die beampte in die woonstel gebly het waar die skietery plaasgevind het. ŉ Afvaardiging van die metro sal intussen met die beampte se familie vergader waarna meer besonderhede bekend gemaak sal word.
ŉ Man en ŉ vrou is ook tydens die voorval doodgeskiet en vyf mense is beseer. Volgens paramedici is een van die beseerdes in ŉ kritieke toestand. Die toneel is as ŉ “bloedbad” beskryf deur paramedici.
Kol. Thembeka Mbele, woordvoerder van die polisie, het bevestig dat daar op ŉ vuurwapen beslag gelê is.
Die woonstelblok is glo naby die Durbanse hooggeregshof en ŉ polisiestasie geleë.
Die presiese omstandighede rondom die skietery is nog onbekend.
Foto: Sibonelo Ngcobo/ANA
Die woonstelblok waar die skietery plaasgevind het. Foto: Sibonelo Ngcobo/ANA
Durban In die nuus KwaZulu-Natal
Onnie in hof ná kind se nag in instapkluis
Minister tree op ná Zondo-onthullings
Daai forensiese sak waarin die vuurwapen in is, is nie geseël nie. As daar strafregterlike klagtes gaan kom teen een van die oorlewendes kan enige prokereur aanvoer dat daar met die vuurwapen gepeuter is na die tyd want korrekte prosedures is nie gevolg nie. So die saak kan vinnig uitgegooi word.
DA BO · 3 weke gelede
Ons hele land is n bloedbad. Dis die grootste skandaal en mensevergrype wat in die ANC se sogenaamde free land gebeur. En dis net die begin hierdie.
Waarom het ‘n polisie beampte in ‘n studente blok woonstelle gewoon? Of het ek die saak verkeerd verstaan
At Dippenaar · 3 weke gelede
Huismoles wat skeefloop onder polisie en metrobeamptes agv ‘n skelmpie iewers in die prentjie is al deel van die Suid-Afrikaanse landskap. Sal maar sien.